ORDE do 18 de xullo de 2007 pola que se crean os ficheiros de datos de carácter persoal Videovixilancia dos centros de proceso de datos e Control de accesos aos centros de procesos de datos dependentes da Dirección Xeral de Calidade e Avaliación das Políticas Públicas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/07/2007

A Constitución española, no seu artigo 18.4º, dispón que a lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos.
O artigo 20.1º da Lei orgánica 15/1999, do 13 de decembro, de protección de datos de carácter persoal, dispón que a creación, modificación ou supresión dos ficheiros das administracións públicas só poderá facerse por medio dunha disposición xeral publicada no BOE ou diario oficial correspondente.
A Instrución 1/2006, do 8 de novembro, da Axencia Española de Protección de Datos, sobre o tratamento de datos persoais con fins de vixilancia a través de sistemas de cámaras ou videocámaras, dispón no seu artigo 7 que a persoa ou entidade que prevexa a creación de ficheiros de videovixilancia deberá notificalo previamente á Axencia Española de Protección de Datos, para a súa inscrición no seu rexistro xeral.
A Dirección Xeral de Calidade e Avaliación das Políticas Públicas ten encomendada entre as súas funcións a definición e aprobación de política de seguridade dos sistemas de información da Xunta de Galicia, sitos nos centros de procesos de datos dependentes desta dirección xeral.
En consecuencia, en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta de Galicia e da súa Presidencia, modificada parcialmente pola Lei 11/1988, do 20 de outubro,
DISPOÑO:
Primeiro.-Crear os ficheiros Videovixilancia dos centros de proceso de datos e Control de accesos aos centros de procesos de datos dependentes da Dirección Xeral de Calidade e Avaliación das Políticas Públicas que se detallan no anexo.
Segundo.-O titular do órgano responsable dos referidos ficheiros adoptará as medidas de índole técnica e organizativa que sexan precisas para garantir a seguridade dos datos de carácter persoal así como a confidencialidade, dereitos e obrigas especificados na Lei orgánica 15/1999, do 13 de decembro, e na referida Instrución 1/2006, do 8 de novembro, da Axencia Española de Protección de Datos sobre o tratamento de datos persoais con fins de vixilancia a través de sistemas de cámaras ou videocámaras.
Terceiro.-Limitarase o uso dos datos de carácter persoal contidos nos devanditos ficheiros á Dirección Xeral de Calidade e Avaliación das Políticas Públicas e á finalidade expresamente prevista no anexo. Da mesma forma, limítanse as súas posibles cesións aos casos previstos pola lei.
Disposición adicional
No caso de cesión dos datos aos servizos de estatística das administracións públicas haberá que aterse, ademais, ao disposto na normativa vixente sobre materia estatística.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xullo de 2007.
José Luis Méndez Romeu
Conselleiro de Presidencia, Administracións Públicas e Xustiza
ANEXO
Ficheiro: Videovixilancia nos centros de proceso de datos.
a) Finalidade: captación de imaxes a través de sistemas de vixilancia para garantir a seguridade das instalacións dos centros de procesos de datos dependentes da Dirección Xeral de Calidade e Avaliación das Políticas Públicas.
b) Persoas ou colectivos dos que se pretenda obter datos: todas as persoas que accedan ás instalacións dos centros de procesos de datos dependentes da Dirección Xeral de Calidade e Avaliación das Políticas Públicas.
c) Procedemento de recollida dos datos: gravacións de imaxe.
d) Estrutura básica do ficheiro: datos de carácter identificativo (imaxe).
e) Cesións e transferencias internacionais de datos previstas: non se prevén.
f) Órgano responsable do ficheiro: Dirección Xeral de Calidade e Avaliación das Políticas Públicas adscrita á Consellería de Presidencia, Administracións Públicas e Xustiza.
g) Servizo ou unidade ante o que se poidan exercer os dereitos de acceso, rectificación, cancelación e oposición: unidade ou dependencia responsable do ficheiro, sita nos edificios administrativos de San Caetano, 15704 Santiago de Compostela.
h) Medidas de seguridade e nivel exixible: nivel básico.
Ficheiro: Control de accesos aos centros de proceso de datos.
a) Finalidade: control do acceso co obxecto de garantir a seguridade nas instalacións dos centros de procesos de datos dependentes da Dirección Xeral de Calidade e Avaliación das Políticas Públicas.
b) Persoas ou colectivos dos que se pretenda obter datos: todas as persoas que accedan ás instalacións dos centros de procesos de datos dependentes da Dirección Xeral de Calidade e Avaliación das Políticas Públicas.
c) Procedemento de recollida dos datos: os datos proceden do interesado.
d) Estrutura básica do ficheiro: datos de carácter identificativo (DNI, nome e apelidos, imaxe).
e) Cesións e transferencias internacionais de datos previstas: non se prevén.
f) Órgano responsable do ficheiro: Dirección Xeral de Calidade e Avaliación das Políticas Públicas adscrita á Consellería de Presidencia, Administracións Públicas e Xustiza.
g) Servizo ou unidade ante o que se poidan exercer os dereitos de acceso, rectificación, cancelación e oposición: unidade ou dependencia responsable do ficheiro, sita nos edificios administrativos de San Caetano, 15704 Santiago de Compostela.
h) Medidas de seguridade e nivel exixible: nivel básico.